

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.9** | 2025. gada 29. maijā |

**4.**

**Par atteikumu no pirmpirkuma tiesībām uz būvju nekustamo īpašumu Druvas ielā 10, Lielvārdē, Ogres novadā**

Ogres novada pašvaldībā (turpmāk – Pašvaldība) saņemts sabiedrības ar ierobežotu atbildību “BB PARKS”, vienotais reģistrācijas numurs 40003241182, (turpmāk – Sabiedrība) 2025. gada 29. aprīļa iesniegums, reģistrēts Pašvaldībā 2025. gada 29. aprīlī ar reģistrācijas Nr. 2-4.1/2459, kurā Sabiedrība informē Pašvaldību, ka 2025. gada 23. aprīlī ir noslēgts pirkuma līgums par Sabiedrībai piederošā būvju nekustamā īpašuma Druvas ielā 10, Lielvārdē, Ogres nov., kadastra numurs 7413 502 0079, kas sastāv no divām būvēm (kadastra apzīmējumi: 7413 002 0493 001 un 7413 002 0493 002), turpmāk – Būvju īpašums) pārdošanu. Ņemot vērā, ka Būvju īpašums atrodas uz Pašvaldībai piederošās zemes vienības ar kadastra apzīmējumu 7413 002 0493, kas ietilpst nekustamā īpašuma Druvas ielā 10, Lielvārdē, Ogres nov., kadastra numurs 7413 002 0493, sastāvā, Sabiedrība lūdz Pašvaldībai atteikties no pirmpirkuma tiesībām uz Būvju īpašumu.

Izskatot iesniegumu Pašvaldības dome konstatēja:

1. 2025. gada 23. aprīlī starp Sabiedrību un sabiedrību ar ierobežotu atbildību “BB METĀLS”, vienotais reģistrācijas numurs 40103776931, noslēgts Nekustamā īpašuma pirkuma līgums par Būvju īpašuma pārdošanu, noteiktā pirkuma maksa 30 000 EUR (trīsdesmit tūkstoši *euro*);
2. Sabiedrības īpašuma tiesības uz Būvju īpašumu nostiprinātas Zemgales rajona tiesas Lielvārdes pilsētas zemesgrāmatas nodalījumā Nr. 100000436843.
3. Saskaņā ar ierakstiem Valsts zemes dienesta Nekustamā īpašuma kadastra informācijas sistēmas (turpmāk – Kadastrā) datos, ēkas (būves) ar kadastra apzīmējumu 7413 002 0493 001 galvenais lietošanas veids – dažādu sociālo grupu kopdzīvojamās mājas (kods 1130), tās nosaukums ir Kopmītne, un būvei ir viens stāvs ar 1 (vienu) neizbūvētu telpu, savukārt ēkas (būves) ar kadastra apzīmējumu 7413 002 0493 002 galvenais lietošanas veids ir citas, iepriekš neklasificētas ēkas (kods 1274), tās nosaukums ir Šķūnis, un būvei ir viens stāvs ar 12 (divpadsmit) telpām;
4. Būvju īpašuma sastāvā ir ēka (būve) ar kadastra apzīmējumu 7413 002 0493 001, kopējā platība 430,60 m2 un ēka (būve) ar kadastra apzīmējumu 7413 002 0493 002, kopējā platība 85,90 m2;
5. Pašvaldības īpašuma tiesības uz zemes vienību ar kadastra apzīmējumu 7413 002 0493, kas ietilpst nekustamā īpašumā Druvas iela 10, Lielvārdē, Ogres nov., kadastra numurs 7413 002 0493, sastāvā nostiprinātas Zemgales rajona tiesas Lielvārdes pilsētas zemesgrāmatas nodalījumā Nr. 100000008672;
6. Saskaņā ar ierakstiem Kadastra datos zemes vienībai ar kadastra apzīmējumu 7413 002 0493, noteiktais lietošanas mērķis ir dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa (kods 0501), 4000 m2 platībā un rūpnieciskās ražošanas uzņēmumu apbūve (kods 1001), 5746 m2 platībā.

Likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. panta otrā daļā noteic: “Ja ēkas (būves) ir patstāvīgs īpašuma objekts, tā pirmpirkuma vai izpirkuma tiesības ir zemes īpašniekam. Tādas pašas pirmpirkuma vai izpirkuma tiesības ir ēku (būvju) īpašniekam, ja atsavina zemes gabalu.”

Civillikuma 1073. pants noteic: “Ja kāds nekustama īpašuma kopīpašnieks atsavina savu daļu personai, kura nav kopīpašnieks, tad pārējiem kopīpašniekiem divu mēnešu laikā, skaitot no pirkuma līguma noraksta saņemšanas, pieder pirmpirkuma tiesība [..]”.

Būvju īpašums nav nepieciešams Pašvaldības un tās iestāžu funkciju nodrošināšanai.

 Pamatojoties uz Pašvaldību likuma 10. panta pirmās daļas 16. punktu, likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. panta otrā daļu un Civillikuma 1073. pantu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

**neizmantot** būvju nekustamā īpašuma Druvas iela 10, Lielvārde, Ogres nov., kadastra numurs 7413 502 0079, pirmpirkuma tiesības saskaņā ar 2025. gada 23. aprīlī starp sabiedrību ar ierobežotu atbildību “BB PARKS”, vienotais reģistrācijas numurs 40003241182, un sabiedrību ar ierobežotu atbildību “BB METĀLS”, vienotais reģistrācijas numurs 40103776931, noslēgto Nekustamā īpašuma pirkuma līgumu un tajā noteikto pirkuma maksu 30 000 EUR (trīsdesmit tūkstoši *euro*).

(Sēdes vadītāja,

domes priekšsēdētāja E. Helmaņa paraksts)